
Tagatisfondi nõukogu liikme volituste tähtaja lõppemine ja uue liikme nimetamine


Lugupeetud Evelyn Liivamägi,

Tagatisfondi nõukogu volituste tähtaeg on neli aastat, alates nõukogu esimese koosoleku toimumise päevast. Anname teada, et Vabariigi Valitsuse poolt rahandusministri ettepanekul nimetatud nõukogu liikme volitused lõppevad 8.02.2027.

Tagatisfondi põhikirja kohaselt nimetatakse uue nõukogu koosseisu liikmed 45 päeva jooksul enne või viivitamata pärast nõukogu volituste tähtaja lõppemise päeva. 

Vastavalt Tagatisfondi põhikirja § 10 lõike 3 esimesele lausele saadetakse Tagatisfondile ärakiri nõukogu liikme nimetamise otsusest, samuti Tagatisfondi seaduse § 7 lõikes 2 sätestatud nõusolekust ja kinnitusest nõukogu liikme nimetanud isiku poolt viivitamata pärast otsuse vastuvõtmist.

Palume nimetatud tähtaega arvesse võttes teavitada Tagatisfondi Vabariigi Valitsuse poolt nimetatud Tagatisfondi uuest nõukogu liikmest. Teavitusele palume lisada ärakiri nõukogu liikme nimetamise otsusest ning vastava uue nõukogu liikme kirjalik nõusolek ja kirjalik kinnitus, et ta vastab Tagatisfondi seaduses nõukogu liikmele sätestatud nõuetele.

Nimetatud dokumendid palume edastada aadressile tf@tf.ee.

Märgime, et Tagatisfondi põhikirja § 7 lg 2 kohaselt saadab rahandusminister Tagatisfondi seaduse § 7 lõikes 3 nimetatud otsuse ärakirja koos ettepanekuga nimetada uus nõukogu liige hiljemalt 30 päeva enne nõukogu volituste tähtaja lõppemist nimetatud otsuses määratud krediidiasutusi, investeerimisasutusi, pensionifondivalitsejaid ja kindlustusandjaid esindavatele organisatsioonidele. 

